દરેક મુખ્યમંત્રી પછી ગમે તે પક્ષ નો હોય કે કોઈ પણ વ્યક્તિ હોય, પોતાની સિદ્ધિઓ નાં ઢોલ-નગારા વગડાવવા નું ચુકતો નથી. નરેન્દ્રભાઈ એમાં કોઈ અપવાદ નથી, હા કદાચ વધારે સંખ્યા માં ઢોલ નગારા વગડાવે છે એ બાબતે આપણે એકબીજા સાથે સંમત થઇ શકીએ પણ એ ભય નું શાસન ચલાવે છે એ બાબતે હું તમારી સાથે સંપૂર્ણ અસંમત છું. તમે તમારા સમાજ નાં સંમેલનો માં તમારો સમાજ ભય માં જીવી રહ્યો છે એવું કીધું.ગઈ કાલે ‘રોહિત સમાજ’ નાં સંમેલન માં પણ આવું જ કંઈક કીધું. પુ. ગુણવંત શાહ સાહેબ નાં શબ્દો માં કહું તો તમે “સેક્યુલર કર્મશીલો” ની જેમ લઘુમતીઓ પણ ગુજરાત માં ભય થી જીવે છે એમ કેમ ન કીધું? શું એનો સીધો મતલબ એ છે કે તમને ફક્ત તમારા સમાજ ની જ પડી છે? અને બીજા બધા ગયા તેલ લેવા એમ જ ને? સાચું કહું તો તમારા ‘ભય’ ની વ્યાખ્યા કદાચ મારા ‘ભય’ ની વ્યાખ્યા થી તદ્દન જુદી પડે છે.